b"\n_START_ARTICLE_\nNegociaci\xc3\xb3 col\xc2\xb7lectiva\n_START_PARAGRAPH_\nLa negociaci\xc3\xb3 col\xc2\xb7lectiva \xc3\xa9s aquella que es realitza entre els treballadors d'una empresa o sector, normalment (encara que no sempre) reunits a trav\xc3\xa9s d'un sindicat o grup de sindicats i l'empresa o representants d'empreses del sector. La finalitat de la negociaci\xc3\xb3 \xc3\xa9s arribar a un acord sobre les condicions laborals aplicables a la generalitat dels treballadors de l'\xc3\xa0mbit en el qual se circumscriu la negociaci\xc3\xb3 (conveni col\xc2\xb7lectiu). El terme va ser encunyat per Beatrice Webb._NEWLINE_A vegades, com a mesura de pressi\xc3\xb3 per a la negociaci\xc3\xb3 i per fer complir els acords quan consideren que no han estat complerts, els treballadors poden acudir a la vaga._NEWLINE_La negociaci\xc3\xb3 col\xc2\xb7lectiva \xc3\xa9s una manifestaci\xc3\xb3 particular del di\xc3\xa0leg social, i \xc3\xa9s considerat com un dret fonamental b\xc3\xa0sic integrant de la llibertat sindical. Mundialment es troba garantit al Conveni 98 i 154 de l'Organitzaci\xc3\xb3 Internacional del Treball (OIT).\n_START_SECTION_\nContingut\n_START_PARAGRAPH_\nLa negociaci\xc3\xb3 pot incloure tots els aspectes de la relaci\xc3\xb3 laboral (salaris, jornada, descansos, vacances, llic\xc3\xa8ncies, condicions de treball, capacitaci\xc3\xb3 professional, r\xc3\xa8gim d'acomiadaments, definici\xc3\xb3 de les categories professionals, promocions, etc.), aix\xc3\xad com determinar les regles per a la relaci\xc3\xb3 entre els sindicats i els ocupadors."